สุรพงษ์ ชี้ รัฐฯ ลงนามสันติภาพ บีอาร์เอ็น ไม่ได้ยกระดับ-คุยใต้รธน.
นายสุรพงษ์ โตวิจักษณ์ชัยกุล รัฐมนตรีว่าการกระทรวงการต่างประเทศชี้แจง กรณีการลงนามของ พล.ท.ภราดร พัฒนถาบุตร เลขาธิการสภาความมั่นคงแห่งชาติ หรือ สมช. กับแกนนำกลุ่มบีอาร์เอ็น เมื่อวันที่ 28 กุมภาพันธ์ที่ผ่านมาว่า ไม่ใช่การยกระดับกลุ่มดังกล่าว แต่เป็นการเริ่มต้นการพูดคุยเพื่อแก้ปัญหาความรุนแรงในภาคใต้ หรือ พีซ ไดอะล็อก (peace dialouge) และไม่ใช่การเจรจา หรือ การต่อรอง ทั้งนี้ การลงนามพูดคุยสันติภาพกับกลุ่มดังกล่าว สอดคล้องกับยุทธศาสตร์ชายแดนใต้ พ.ศ. 2555-2557นายสุรพงษ์กล่าวด้วยว่า การพูดคุยเพื่อสันติภาพ ต้องดำเนินการภายใต้รัฐธรรมนูญไทย ซึ่งรัฐบาลได้ดำเนินการทุกอย่างด้วยความระมัดระวัง และสมช.พร้อมที่จะหารือกับกลุ่มอื่นๆด้วยส่วนการหารือรอบแรกระหว่าง สมช. กับกลุ่มบีอาร์เอ็น จะเริ่มในวันที่ 28 เดือนนี้ หลังจากลงนามพูดคุยสันติภาพครบ 1 เดือน ทั้งนี้ นายสุรพงษ์ยอมรับว่า ไม่มีการรับประกันได้ว่าเมื่อหารือแล้ว สถานการณ์ความรุนแรงในภาคใต้จะสงบลงหรือไม่
 รัฐมนตรีว่าการกระทรวงการต่างประเทศชี้แจงว่า การลงนามกับกลุ่มบีอาร์เอ็น ไม่ได้เป็นการยกระดับ แต่เป็นการพูดคุยสันติภาพ ภายใต้รัฐธรรมนูญ
บีอาร์เอ็น,รัฐบาล,สันติภาพ,สุรพงษ์